[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "Pro amo al lingvo: la unua libro kun rakontoj en la mroa lingvo"}, {"text_idx": "#000005", "text": "Membroj de la indig\u0302ena Mro-komunumo kun la unua fikcia libro en sia lingvo. Foto lau\u0306 permeso."}, {"text_idx": "#000006", "text": "[C\u0302iuj ligiloj en tiu c\u0302i artikolo estas en Esperanto, krom alia mencio]"}, {"text_idx": "#000007", "text": "La 21-an de februaro 2019 estis la Internacia Tago de la Gepatra Lingvo kaj por festi g\u0302in, bonfara fondumo eldonis la unuan fikcian libron [ligilo en la bengala] skribitan en la propra alfabeto de la mroa lingvo kaj distribuis g\u0302in al la triboj, kiuj log\u0302as en la landlimaj regionoj inter Birmo, Banglades\u0302o kaj Barato."}, {"text_idx": "#000009", "text": "La mroaj indig\u0302enoj log\u0302as en la distrikto Bandaban [en], en la sudorienta montaro de Banglades\u0302o. Lau\u0306 censo de 1991, estis nur 22 178 enlog\u0302antoj. Ili estas subgrupo de la popolo Chin. Ilia lingvo devenas de la tibetabirma grupo de la c\u0302inotibeta lingvaro."}, {"text_idx": "#000010", "text": "La fikcia libro, titolita \u201cMroaj fabeloj\u201d, rakontas historiojn pri la kredoj, metaforoj, kulturo kaj praktikoj de la grupo. La libro estis elfonita ankau\u0306 en la bengala lingvo, por ke la aliaj komunumoj povu legi la samajn rakontojn. Verkita fare de Yangan Mro, g\u0302i estas la unua fikcia libro publikigita en Mro-lingva skribsistemo kaj senpage distribuita [bn]."}, {"text_idx": "#000011", "text": "C\u0302iuj lingvoj de la mondo mritas esti savataj, skribas Niaz Morshed en Fejsbuko."}, {"text_idx": "#000012", "text": "La unua libro en la mroa lingvo! C\u0302i tio estas nia celebrado de Ekushe februaro (Internacia Tago de la Gepatra Lingvo)."}, {"text_idx": "#000013", "text": "En lando kie kelkaj el g\u0302iaj civitanoj farig\u0302is martiroj c\u0302ar ili batalis por sia lingvo, iuj unikaj lingvoj estas mortantaj. Mi vidas neniun klopodon por savi ilin."}, {"text_idx": "#000014", "text": "Volontulo de la Bidyanando-Fondumo transdonas libron al membro de la Mro-komunumo. Bildo uzata lau\u0306 permeso."}, {"text_idx": "#000017", "text": "Estas kelkaj centoj da indig\u0302enaj infanoj en niaj orfejoj. Ni volis doni al ili librojn en ilia propra gepatra lingvo. La unua defio por ni estas trovi verkiston en la mroa lingvo. Ni varbis en Fejsbuko kaj unu el niaj volontuloj trovis lin. La alia defio estis labori kun la tiparo, kiu neniam estis uzata en Banglabazar, la plej granda libroeldona merkato de Banglades\u0302o. Sed ni estis vere decidintaj produkti librojn en la mroa lingvo por la indig\u0302enaj infanoj."}, {"text_idx": "#000018", "text": "Venontjare ni planas publikigi librojn en kelkaj pliaj lingvoj. Ni komencis krei video-instruilon [eo] por la indig\u0302enaj infanoj. Sed tiu laboro jam malfruig\u0302as pro manko de volontuloj."}, {"text_idx": "#000020", "text": "Banglades\u0302o estas plejparte lando de parolantoj de la bengala [Ba\u0304m\u0323la\u0304 bha\u0304s\u0323a\u0304, Bangla bhasha], grupo kiu formas 98% de la log\u0302antaro (163 milionoj en Banglades\u0302o, 261 milionoj tutmonde). Tamen, ekzistas 39 minoritataj lingvoj [bn] parolataj en Banglades\u0302o kaj iuj el ili estas minacataj. El publikigitaj esploroj [bn] de Salek Khokon videblas ke du minoritataj lingvoj (la lingvoj Kurukh kaj Nagori) jam ne plu ekzistas."}, {"text_idx": "#000021", "text": "Unu el la defioj estas, ke la homoj de la montoj parolas en sia lingvo, sed skribas en la bengala (kelkaj el ili estas nur parolataj lingvoj). Tamen ekzistas kelkaj junaj indig\u0302enaj aktivuloj, kiuj uzas novigojn por enigi sin en la ciferan mondon [en] per siaj propraj lingvo kaj tiparoj."}, {"text_idx": "#000022", "text": "Ekde 2014, agadas iniciato [bn] por provizi bazan edukadon en kvin indig\u0302enaj lingvoj, sed kritikistoj asertas, ke g\u0302i estis malbone plenumita."}, {"text_idx": "#000023", "text": "Banglades\u0302o nun ekhavigis International Mother Language Institute (Internacia Instituto por Gepatra Lingvo), oficialan organizaj\u0302on kies funkcio estas la konservado de lingvoj. C\u0302ar la registaro atentas c\u0302i tiujn aferojn kaj organizaj\u0302ojn kiel Bidyananda, kiuj kurag\u0302igas al publikigado en diversaj lingvoj, restas espero ke pliaj pas\u0302oj okazos por konservi c\u0302i tiujn lingvojn."}, {"text_idx": "#000024", "text": "Plej novaj artikoloj pri Banglades\u0302o"}, {"text_idx": "#000025", "text": "Kiel banglades\u0302aj teolaboristoj povas travivi kun taga salajro de malpli ol du dolaroj?"}, {"text_idx": "#000026", "text": "Rooppur: Eta Rusio en Banglades\u0302o"}, {"text_idx": "#000027", "text": "La iniciato \u201cActivismo Lenguas\u201d de Rising Voices ricevis la internacian premion de la denaska lingvo"}, {"text_idx": "#000028", "text": "Juna kuiristo en Bakuo transformis sian apartamenton en restoracion"}, {"text_idx": "#000030", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000032", "text": "Aboni komentojn de c\u0302i tiu artikolo per retpos\u0302to"}, {"text_idx": "#000034", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000035", "text": "Speciala danko al niaj multaj subtenantoj"}]